stanford-oval/wikipedia huggingface dataset:
מונוגרפיה

מוֹנוֹגרפיה (מיוונית Μονογραφία - כתב יחיד) היא חיבור עיוני מחקרי ממוקד, סיכומי, מקיף וממצה על נושא יחיד, מוגדר היטב.
מונוגרפיה נכתבת לרוב על ידי מחבר יחיד, אך ייתכן שמספר מחברים יחברו מונוגרפיה אחת. היקף המונוגרפיה יכול לנוע ממאמר ועד ספר ארוך (אף בן מספר כרכים, כאשר החלוקה לכרכים היא טכנית, בשל היקף החומר, ולא מהותית), אולם בדרך כלל מדובר על חיבור קצר.
מונוגרפיות מיועדות על מנת לתת לקורא מושג מלא, עקבי וכולל על נושאן. לפיכך מעניקה המונוגרפיה גוף-מידע אודות הנושא, שיכול לעמוד בפני עצמו, למשל עבור משכיל שאינו מומחה, ומהווה מבוא טוב לנושא למבקשים להתעמק בו. לעיתים מגדיר המחבר את יצירתו כמונוגרפיה ולעיתים היא מוגדרת ככזאת בדיעבד, על ידי הביקורת (כהערכה חיובית).
מונוגרפיה על דמות תתמקד בדרך כלל בתקופה מסוימת בחייה או באפיק פעולה או יצירה מסוימים. היא לא תסקור את כל מהלך חיי הדמות, כנהוג בביוגרפיה.
מונוזומיה

| --- | --- |
 תחום:  גנטיקה רפואית 
 קישורים ומאגרי מידע
 MeSH:  D009006
 סיווגים
 ICD-10:  Q93, Q96 
 
מונוזומיה (באנגלית: Monosomy) היא פגם גנטי, בו יש העתק בודד של כרומוזום מסוים במקום שניים, כפי שיש לאדם רגיל. מצב זה נוצר כאשר קיים רק אחד מצמד הכרומוזומים ההומולוגים. מונוזומיה היא חלק מהפגמים האנאפלואידיים בהם גם הטריזומיה.
קיימת מונוזומיה מלאה בה חסר כרומוזום שלם או מונוזומיה חלקית בה חסרה רק הזרוע הקצרה או הארוכה של כרומוזום מסוים. המונוזומיה מתרחשת בעקבות פגמים בחלוקת התא (מיוזה) אצל ההורים או אצל העובר. ברוב המקרים, כאשר לעובר יש מונוזומיה ההריון יפסק באופן טבעי בשלבים מאוד מוקדמים. מסיבה זו, התופעה נדירה מאוד ונצפית בהריונות לעיתים רחוקות.
מחלות הנגרמות כתוצאה ממונוזומיה:
תסמונת טרנר (Turner syndrome) בה קיים רק כרומוזום מין בודד מסוג X. מחלה זו פוגעת באחת מכל 2,500 לידות. החולות במחלה, בהכרח נקבות כיוון שאין להם כרומוזום Y, סובלות מאי-פיריון, קומה נמוכה והתנפחויות בגפיים.
תסמונת קרי דו שט (Cri du chat syndrome): מחלה נדירה הנגרמת ממונוזומיה חלקית בכרומוזום 5.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מונוטרימטום

| מונוטרימטום |
| --- | --- |

תקופה
תחילת פלאוקן 61 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
משפחה:: ברווזניים
סוג:: מונוטרימטום
מין:: Monotrematum sudamericanum
שם מדעי
 Monotrematum

מונוטרימטום (שם מדעי: Monotrematum; מיוונית: "חור אחד") הוא סוג יונק נכחד ממשפחת הברווזניים, אשר היה קרוב לברווזן המודרני אך גדול יותר. בשונה משאר יונקי הביב הוא לא התקיים באוקיאניה אלא בארגנטינה של הפלאוקן שלפני 61 מיליון שנה מזמננו. שמו נקרא עקב החור הגדול שבמקורו שהכיל שיניים טוחנות עדינות, אשר נעדרות אצל הברווזן המודרני.
המאובנים שלו התגלו ב-1975 בתצורות סלמנקה (אנ') שבפטגוניה והוא תואר למדע ב-1992 בידי החוקר פאסוגל. המאובנים מצויים כיום במוזיאון בטרלאו ובמדינה לה פלטאה. הסוג תואר בתחילה כמין של אובדורודון, אך בהמשך הופרד לסוג עצמאי בעל מין יחיד - Monotrematum sudamericanum, שפירושו: "דרום-אמריקאי".
המונוטרימטום היה הגדול שבין הברווזניים, ומגודל השיניים הטוחנות שלו היו כפולות בגודלם משיני האובדורודון הקרוב. הדבר מרמז שהיונק הגיע לאורך של מעל מטר בבגרותו וכנראה היה שחיין חזק בעל מקור עבה ושיניים טוחנות שהותאמו לפיצוח צדפות, סרטנים ואולי גם דגים קדומים.
מונה ניקולס

מונה ניקולס (באנגלית: Monae' Nichols; נולדה ב-24 בנובמבר 1998) היא אתלטית אמריקאית, סגנית אלופת עולם באולם (גלאזגו 2024) בקפיצה לרוחק.
ביוגרפיה > 2024 > סגנית אלופת עולם באולם

באליפות העולם באולם שנערכה במרץ בגלאזגו שבממלכה המאוחדת זכתה ניקולס במדליית כסף בקפיצה לרוחק בשיא אישי חדש של 6.85 מטר, אחרי בת ארצה טארה דייוויס-וודהול (7.07 מטר) ולפני פאטימה דיאמה מספרד (6.78 מטר).
שיאים אישיים > אצטדיון

קפיצה לרוחק: 6.97 מטר (2022)
שיאים אישיים > אולם

קפיצה לרוחק: 6.85 מטר (2024)
מוחמד קליל טראורה

מוחמד קליל טראורה (בצרפתית: Mohamed Kalil Traoré; נולד ב-9 ביולי 2000) הוא כדורגלן גינאי, המשחק בעמדת הבלם.
קריירה

טראורה, התחיל את הקריירה שלו בקבוצה הבוגרת של קמסאר מגינאה, בה שיחק עונה אחת.
ב-13 ביולי 2021, טראורה חתם לחמש שנים בהפועל תל אביב. ב-7 בנובמבר הורחק בדרבי נגד מכבי תל אביב, במשחק שנגמר בתיקו 1-1.
בקיץ 2022 סיכם בלוקומוטיב פלובדיב מליגת העל הבולגרית.
ב-19 בינואר 2021, טראורה ערך את הופעת הבכורה שלו בנבחרת גינאה, בניצחון 0-3 נגד נמיביה במסגרת אליפות האומות האפריקאיות.
הערות שוליים

↑  איציק כלפי, ‏הבנייה נמשכת: מוחמד טראורה חתם ל-5 שנים, באתר ONE‏, 13 ביולי 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד קליל טראורה".
מונקטון

| --- | --- |

קולאז' של מונקטון
 מדינה:  קנדה קנדה
 פרובינציה:  ניו ברנזוויק ניו ברנזוויק
 תאריך ייסוד:  1766
 על שם:  רוברט מונקטון 
 שטח:  141.17 קמ"ר
  ‑ הנקודה הגבוהה:  70
  ‑ הנקודה הנמוכה:  0
 אוכלוסייה:  ‏
  ‑ בעיר:  79,470 (2021)
  ‑ במטרופולין:  157,717 (2021)
 קואורדינטות:  46°07′58″N 64°46′17″W﻿ / ﻿46.13278°N 64.77139°W﻿ / 46.13278; -64.77139
 אזור זמן:  UTC -4
 www.moncton.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מונקטון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מונקטון(למפת ניו ברנזוויק רגילה) פרדריקטון בת'רסט סנט ג'ון אדמונדסטון מפרץ סנט לורנס  הנסיך אדוארד  נובה סקוטיה מפרץ פאנדי ארה"ב קוויבקמונקטון(למפת ניו ברנזוויק מוגדלת) פרדריקטון בת'רסט סנט ג'ון אדמונדסטון מפרץ סנט לורנס  הנסיך אדוארד  נובה סקוטיה מפרץ פאנדי ארצות הברית קוויבקמונקטון  he tabBackground:;tabBorder:#aaa;defaultTab:0;
 
מונקטון (באנגלית: Moncton) היא עיר בפרובינציית ניו ברנזוויק בקנדה. העיר שוכנת על גדות נהר פטיקודיאק במזרח הפרובינציה. בעיר מתגוררים 79,470 תושבים (נכון ל-2021), מה שהופך אותה לעיר השנייה מבחינת גודל אוכלוסייה בניו ברנזוויק אחרי סנט ג'ון. במטרופולין של מונקטון מתגוררים 157,717 תושבים (נכון ל-2021), והוא המטרופולין הכי גדול בפרובינציה.
היסטוריה

ההתיישבות הראשונה באזור מונקטון, שנשלט אז על ידי צרפת, נוסדה ב-1733 תחת השם "לה קוד" (Le Coude). ב-1755, במהלך מלחמת הצרפתים והאינדיאנים, כוח בריטי בפיקודו של רוברט מונקטון כבש את מבצר בוסז'ור (Fort Beauséjour) בקרבת לה קוד. לאחר המלחמה המושל הבריטי של האזור גירש את כל המתיישבים ממוצא צרפתי בו, ובכלל זה את מתיישבי לה קוד.
ב-1766 קבוצת מתיישבים שהיגרה מאזור פנסילבניה הקימה מחדש את לה קוד תחת השם "דה בנד" (The Bend), והיא נותרה מושבה חקלאית במשך כ-80 שנה. בשנות ה-30 של המאה ה-19 נפתח קו מרכבות דואר בין סנט ג'ון והליפקס. דה בנד, ששכנה על הקו, הפכה לנקודת עצירה בו וחשיבותה עלתה. באותו זמן גם התחילה להתפתח בדה בנד תעשיית ייצור ספינות עץ.
ב-1847 איש העסקים ג'וזף סולטר קנה את המספנה המקומית והרחיב אותה. הדבר גרם להתפתחותם של שירותים תומכים למספנה ודה בנד החלה לשגשג. בעקבות הפריחה דה בנד קיבלה מעמד של עיירה ב-1855 ושמה שונה למונקטון על שם רוברט מונקטון. הכתיב של השם באנגלית, Moncton, הוא שגיאת כתיב של שם האדם Monckton שנוצרה בעת הרישום של מסמכי העיירה החדשה.
כעבור שנים ספורות מונקטון קושרה בקווי רכבת לסנט ג'ון ולעיירה שדיאק הסמוכה. במקביל החלה עלייה בפופולריות של אוניות הקיטור באזור, מה שריסק את תעשיית ספינות העץ במונקטון. המספנה במונקטון נסגרה בסופו של דבר ב-1858 והעיירה נפגעה כל-כך עד שב-1862 היא איבדה את מעמד העיירה שלה.
השפל של מונקטון לא נמשך שנים רבות וב-1871 הוקם בה המרכז של חברת הרכבות האינטר-קולוניאלית של קנדה (ICR). ההגעה של ה-ICR גרמה לשגשוג חדש במונקטון והיא קיבלה שוב מעמד של עיירה ב-1875. מונקטון המשיכה לגדול וב-23 באפריל 1890 היא קיבלה מעמד של עיר.
העיר המשיכה לגדול בקצב מהיר בתחילת המאה ה-20 והיא נעשתה מרכז רכבות אזורי חשוב. ב-1918 ICR אוחדה על ידי הממשל הפדרלי של קנדה עם חברת הרכבות הלאומית הטרנס-קונטיננטלית (NTR) לתוך חברת הרכבות הקנדית הלאומית (CN). מונקטון הפכה לאחד הבסיסים החשובים של ה-CN ולמרכז של הפעילות שלה בפרובינציות הים (ניו ברנזוויק, נובה סקוטיה ואי הנסיך אדוארד). ב-1920 היא גם הפכה לבסיס חשוב של חנות הכלבו הקנדית Eaton's.
כלכלת העיר המשיכה לשגשג גם באמצע המאה ה-20. עם זאת, בשנות ה-70 וה-80 של המאה ה-20 מונקטון נקלעה שוב לתקופה כלכלית קשה ומקומות תעסוקה רבים בעיר נסגרו או עברו למקומות אחרים. העיר הצליחה להשתקם כעבור עשור, בין היתר בזכות התפתחות תעשיות הקשורות לטכנולוגיית מידע.
במהלך השנים שלאחר מכן העיר אירחה מספר אירועים חשובים, כמו אליפות העולם לנוער באתלטיקה ב-2010, והיא בין הערים שאירחו את גביע העולם בכדורגל נשים 2015.
כלכלה

העיר היא מרכז כלכלי חשוב באזור פרובינציות הים והיא הבסיס של מספר תאגידים אזוריים ולאומיים. הכלכלה המקומית מבוססת בעיקר על תעשייה וקמעונאות.
גאוגרפיה

העיר שוכנת במישור על הגדה הצפונית של נהר פטיקודיאק, במקום בו הזרם מפסיק להתקדם מזרחה ומתחיל לפנות דרומה לכיוון מפרץ פאנדי.
גאוגרפיה > אקלים

מונקטון נמצאת באזור בו שורר אקלים יבשתי קיצי חמים (Dfb בשיטת קפן). החורפים קרים בדרך כלל ולעיתים קרובות יש בהם סופות שלגים המנחיתות כמות של למעלה מ-20 סנטימטרים. הקיצים בעיר חמים ולחים ולעיתים הטמפרטורה עוברת את רף 30 מעלות צלזיוס. ממוצע המשקעים השנתי עומד על כ-1,200 מילימטרים.
| אקלים במונקטון> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במונקטון> ינואר.-3.7.-14.0.103.3 | אקלים במונקטון> פברואר.-2.4.-12.7.90.9 | אקלים במונקטון> מרץ.2.0.-7.8.115.6 | אקלים במונקטון> אפריל.8.5.-1.4.97.6 | אקלים במונקטון> מאי.16.0.4.0.96.9 | אקלים במונקטון> יוני.21.2.9.1.94.6 | אקלים במונקטון> יולי.24.7.12.9.92.1 | אקלים במונקטון> אוגוסט.24.0.12.2.80.8 | אקלים במונקטון> ספטמבר.19.5.7.7.93.5 | אקלים במונקטון> אוקטובר.12.8.2.3.113.4 | אקלים במונקטון> נובמבר.6.1.-2.4.107.2 | אקלים במונקטון> דצמבר.-0.2.-9.4.114.4 | אקלים במונקטון> שנה.10.7.0.1.1,200.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: אנוויירונמנט קנדה
חינוך

בעיר נמצאות אוניברסיטת מונקטון, האוניברסיטה דוברת הצרפתית הגדולה ביותר בקנדה מחוץ לקוויבק, ואוניברסיטת קרנדל. כמו כן בעיר יש קמפוסים של אוניברסיטת ניו ברנזוויק ואוניברסיטת מאונט אליסון.
תחבורה

את העיר משרת נמל התעופה הבינלאומי גרייטר מונקטון, הנמצא במרחק של כ-7 קילומטרים צפון-מזרחית לעיר.
העיר נמצאת על מסלול הכביש הטרנס-קנדי שמקשר אותה לנובה סקוטיה במזרח ולבירת הפרובינציה פרדריקטון במערב.
ערים תאומות

ארצות הברית לפאייט, לואיזיאנה, ארצות הברית
איטליה פארמה, איטליה
קנדה נורת' ביי, אונטריו, קנדה
הערות שוליים

1 2  פרופיל מפקד אוכלוסין למטרופולין מונקטון, סטטיסטיקס קנדה.
↑  עמודות אקלים קנדיות 1981-2010, עבור נמל התעופה הבינלאומי גרייטר מונקטון באתר אנוויירונמנט קנדה.
| --- | --- |
בקרת זהויות :  NLI: 987007552855605171  BnF: cb120035027 (data)  LCCN: n81096394  MusicBrainz: 3a5c990e-fd94-496a-b32d-665cfffa6690  NARA: 10045636  NKC: ge502100  VIAF: 124258801   WorldCat (עם VIAF): 124258801
מוזיאון טן בום

| --- | --- |

 מידע כללי
 סוג:  היסטוריה
 על שם:  קורי טן בום 
 כתובת:  Barteljorisstraat 19, Barteljorisstraat 19, 2011 RA, Haarlem (Haarlem), Noord-Holland, Nederland 
 מיקום:  הארלם 
 מדינה:  הולנד 
 הקמה ובנייה
 תקופת הבנייה:  ? – 15 באפריל 1988
 תאריך פתיחה רשמי:  4 באפריל 1988 
 קואורדינטות:  52°22′56″N 4°38′07″E﻿ / ﻿52.382264°N 4.635411°E﻿ / 52.382264; 4.635411
 www.corrietenboom.com
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונימוזיאון טן בום(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונימוזיאון טן בום
 
מוזיאון טן בום (בהולנדית: Corrie ten Boom Museum) הוא מוזיאון המוקדש ל"מחבוא" (בהולנדית – de schuilplaats), נושא ספרה של קורי טן בום "המחבוא" (אנ') משנת 1971. הבניין בו נמצא המוזיאון נקנה ושופץ בשנת 1983 על ידי עמותת קורי טן בום, מוסד ללא כוונת רווח ובראשו מספר מנהלים. העיתונאי האמריקאי מייק אוונס עומד בראש העמותה.
האתר הוא אתר מורשת לאומי הולנדי ("רייקסמונומנט").
משפחת טן בום

משפחת טן בום ניהלה חנות שעונים ברחוב הקניות העיקרי בהארלם, ברטלייוריסטראט, בהולנד. במהלך כיבוש הולנד על ידי גרמניה הנאצית בשנת 1942, הם סיפקו מסתור ליהודים ולפליטים נרדפים אחרים במחבוא שבנו בעליית הגג. הודות למעגליהם החברתיים בארגוני צדקה של הכנסייה ובקרב קבוצות של יצרני שעונים, הם הצליחו להסתיר נרדפים רבים עד שהלשינו עליהם ב-28 בפברואר 1944. בסמטה הם הציבו סמל משולש כדי לאותת למסתתרים ש"השטח פנוי". לאחר ההלשנה על המשפחה, הנאצים הצליחו לתפוס מסתתרים נוספים ששהו במחבוא לאחר שהניפו במקומם סמל זה.
קספר טן בום, אבי המשפחה, נפטר ב-9 במרץ, פחות משבועיים לאחר מעצרם, בכלא בסכוונינגן, במותו היה בן 85. בתו בטסי טן בום נפטרה ב-16 בדצמבר במחנה הריכוז ראוונסבריק, בת 59 במותה. הבן וילם נפטר אף הוא ב-16 בדצמבר בעיר הילברסום וגם הוא בן 59 במותו. בנו של וילם, כריסטיאן, נפטר לקראת סוף המלחמה באפריל 1945 והוא בן 25. קורי טן בום שרדה את תקופת כליאתה במחנה ראוונסבריק וחזרה לרחוב הארלם ולחנות השעונים של המשפחה. היא נפטרה ב-15 באפריל 1983, יום הולדתה ה-91. בחייה כתבה מספר ספרים על זיכרונותיה ממלחמת העולם השנייה. המוזיאון נפתח ביום הולדתה בשנת 1988.
גלריה

מראה המוזיאון מתוך סמטה המשקיפה עליו
התמרור המשולש אותו הציבו בני משפחת טן בום, כדי לסמל למתחבאים שאין סכנה לצאת החוצה
לקריאה נוספת

קורי טן בום, המחבוא, הוצאת ינץ, 1978
הערות שוליים

↑  מוזיאון טן בום באתר הסוכנות למורשת תרבותית של הולנד (אנ')
| --- | --- |
בקרת זהויות :  GND: 1086100743  VIAF: 345145857901923021361   WorldCat (עם VIAF): 345145857901923021361
מונה על-קומפקטי

בתורת הקבוצות, מונה על-קומפקטי הוא סוג מסוים של מונה גדול.
הגדרה ותכונות מרכזיות

מונה  \kappa  נקרא  \lambda -על-קומפקטי, אם קיים שיכון אלמנטרי  j\colon V\to M, כש- M מחלקה טרנזיטיבית של  V, כך ש-  {\mbox{crit}}(j)=\kappa ,   j(\kappa )>\lambda   ו- {^{\lambda }}M\subseteq M. מונה על-קומפקטי הוא מונה   \kappa  שהוא   \lambda -על-קומפקטי לכל   \lambda .
קיימת הגדרה שקולה, שניתנת להבעה בלוגיקה מסדר ראשון. עבור  \lambda \geq \kappa ,   \kappa  הוא   \lambda -על-קומפקטי אם ורק אם קיימת מידה עדינה ונורמלית על הקבוצה  {\mathcal {P}}_{\kappa }(\lambda )=\{A\subseteq \lambda \ \colon \ |A|<\kappa \}. מידה כזו היא על-מסנן  U על  {\mathcal {P}}_{\kappa }(\lambda ) המקיים:
U הוא  \kappa -שלם: כלומר,  U סגור לחיתוך של פחות מ- \kappa  קבוצות.
U עדין: כלומר, לכל  \alpha <\lambda , הקבוצה  {\check {\alpha }}=\{A\in {\mathcal {P}}_{\kappa }(\lambda )\colon \alpha \in A\} שייכת ל- U.
U נורמלי: כלומר  U עדין, ומקיים בנוסף את התכונה הבאה: לכל פונקציה  f\colon {\mathcal {P}}_{\kappa }(\lambda )\to \lambda , אם  \{x\in {\mathcal {P}}_{\kappa }(\lambda )\colon f(x)\in x\}\in U אז קיימת קבוצה   A\in U עליה  f קבועה.
שתי ההגדרות שקולות. אם יש שיכון אלמנטרי  j\colon V\to M המעיד על כך ש- \kappa  הוא  \lambda -על-קומפקטי, אז ניתן להגדיר מידה עדינה ונורמלית על   {\mathcal {P}}_{\kappa }(\lambda ) באופן הבא:  U=\{A\in {\mathcal {P}}_{\kappa }(\lambda )\colon j''\lambda \in j(A)\}. מנגד, אם  U מידה עדינה ונורמלית על    {\mathcal {P}}_{\kappa }(\lambda ), אז שיכון העל חזקה המתאים מעיד על כך ש- \kappa  הוא  \lambda -על-קומפקטי.
אם  \kappa  מונה על-קומפקטי, אז קיימים עליו  2^{2^{\kappa }} על-מסננים נורמליים (זו הכמות המרבית).
למונים על-קומפקטיים יש תכונות השתקפות חזקות. למשל, אם השערת הרצף המוכללת (GCH) נכונה עד למונה על-קומפקטי  \kappa , אז היא נכונה בכל מקום. כמו כן, כל מונה על-קומפקטי   \kappa  הוא גבול של מונים מדידים (יתרה מכך, קבוצת המונים המדידים מתחתיו היא קבוצה שבת).
הקשר למונים קומפקטיים-חזקים

כל מונה על-קומפקטי הוא קומפקטי-חזק. רוברט סולוביי שיער שההפך גם נכון, כלומר כל מונה קומפקטי-חזק הוא על-קומפקטי. אף על פי שטענה זו עקבית מתוך קיום מונה על-קומפקטי, מתברר שאינה בהכרח נכונה: Menas הוכיח שגבול מדיד של מונים קומפקטיים חזקים הוא קומפקטי חזק. מכאן נובע שהמונה הראשון שהוא גבול מדיד של קומפקטיים חזקים, (אם קיים), הוא מונה קומפקטי חזק שאינו על-קומפקטי.
השיטה של Menas לא מאפשרת לשלול את היותו של המונה הקומפקטי-חזק הראשון על-קומפקטי. מנחם מגידור הוכיח כי עקבי שהמונה הקומפקטי-חזק הראשון הוא המונה המדיד הראשון (ולכן אינו על-קומפקטי). כמו כן, מגידור הוכיח כי עקבי שהמונה הקומפקטי-חזק הראשון הוא העל-קומפקטי הראשון.
אקסיומת העל-חזקה גוררת שהמונה הקומפקטי-חזק הראשון הוא על-קומפקטי; יחד עם זאת, לא ידוע עדיין האם אקסיומת העל-חזקה עקבית עם קיומם של מונים קומפקטים-חזקים.
כיום עדיין לא ידוע אם חוזק ההתיישבות של מונים קומפקטיים-חזקים ומונים על-קומפקטיים זהה.
מוחמד קמארה (כדורגלן ליברי)

מוחמד קסלי "קקה" קמארה (באנגלית: Mohammed Kesselly "Keka" Kamara; נולד ב-31 באוקטובר 1997 בסינקור שבליבריה) הוא כדורגלן ליברי המשחק בעמדת קשר הכנף בקבוצת צ'.פ.ר. קלוז' מליגת העל הרומנית.
קריירת מועדונים

קמארה נולד בליבריה ובגיל 19 עבר לארצות הברית לשחק בליגת המכללות במדי אפאצ'ה במדיה שיחק שנתיים וכבש 70 שערים. בשנת 2018 הצטרף לברוינס, ממנה עבר לאטלנטה סילברבקס בליגת העל הלאומית של ארצות הברית, שם כבש תשעה שערים ב-14 הופעות.
לקראת דראפט 2019 שמו של קמארה עלה כמועמד להיבחר במקומות הגבוהים, אך ב-5 בינואר 2019 חתם בפאדרבורן 07 מהבונדסליגה השנייה בה שיחק בקבוצת המילואים של המועודן בעוד שבקבוצה הבוגרת לא רשם ולו דקת משחק אחת.
ב-2 באוגוסט 2019 קמארה חזר לאמריקה וחתם בלוס אנג'לס גלאקסי ב'.
ב-1 באוקטובר 2020 חתם במנמנספור מליגת המשנה הטורקית בה שיחק שנתיים למעט הפוגה קצרה באסטנה.
ב-23 בספטמבר 2022 הצטרף להפועל חיפה מליגת העל. ב-1 באוקטובר ערך את הופעת הבכורה שלו בליגה בתיקו 1-1 נגד עירוני קריית שמונה.
הערות שוליים

↑  דורון בן דור, ‏חלוץ חדש בכרמל: קמארה חתם בהפועל חיפה, באתר ONE‏, 23 בספטמבר 2022
מוזיאון יהדות איטליה

| --- | --- |

האכסניה הגרמנית, אחד ממבני המוזיאון, משמש כמשכנו של בית הכנסת כמנהג יהודי איטליה
 מידע כללי
 סוג:  היסטוריה ותרבות
 על שם:  שלמה אומברטו נכון 
 כתובת:  רחוב הלל 25, ירושלים
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1983
 תאריך פתיחה רשמי:  1983 
 קואורדינטות:  31°46′48″N 35°13′09″E﻿ / ﻿31.780131°N 35.2191°E﻿ / 31.780131; 35.2191
 www.moija.org
  (למפת ירושלים מוגדלת) מוזיאון יהדות איטליה(למפת ירושלים רגילה) מוזיאון יהדות איטליה(למפת הרי ירושלים רגילה) מוזיאון יהדות איטליה(למפת הרי ירושלים מוגדלת) מוזיאון יהדות איטליה
 
בית הכנסת העתיק של קונליאנו, הועבר לישראל ושוחזר בשלמותו במוזיאון יהדות איטליה
מוזיאון יהדות איטליה על שם שלמה אומברטו נכון הוא מוסד לשימור מורשת יהדות איטליה ותרבותה, שנפתח בשנת 1983 בירושלים.
המוזיאון ממוקם במבנה שהוקם ב-1885 ושימש בעבר את בית הספר "שמידט" ואת האכסניה לעולי רגל גרמנים קתולים.
המוזיאון אוצר בתוכו את האוצרות התרבותיים והרוחניים של יהודי איטליה מן הרנסאנס ועד ימינו. העלאת הפריטים מאיטליה לישראל התרחשה לאחר מלחמת העולם השנייה, בשנות החמישים והשישים כמבצע הצלה אשר מנע למעשה את הריסתם ואובדנם בשל עזובה שלאחר חורבן הקהילות היהודיות-איטלקיות. ראשיתה של פעילות זו, שהונעה על ידי ד"ר שלמה אומברטו נכון ואחרים מבני חברת יהודי איטליה בישראל, בשיתוף עם ראשי הקהילות באיטליה, הייתה בהבאתם של ארונות קודש שהוצבו בבתי כנסת שונים בארץ, והמשכה בהצלת מאות פריטים, המהווים את אוסף המוזאון.
המוזאון כולו, ובכללו בית הכנסת, מוקדשים לנכסי התרבות של הקהילות היהודיות באיטליה ומהווה בכך אמצעי חשוב ללימוד, להכרה ולשימור זכרן ומורשתן העשירה של קהילות אלו. ייחודיותו של המוזאון שהוא היחיד מסוגו בעולם המציג אוסף של כלל הקהילות היהודיות באיטליה.
האוסף

באוסף המוזיאון מצויים פריטי יודאיקה רבים, בין היתר מתהדר המוזיאון בתכולתו המלאה של בית הכנסת העתיק של קונליאנו, ונטו, שנבנה בשנת 1701. בית הכנסת חדל מלתפקד בראשית המאה ה-20 כי לא נותרו יהודים בקונליאנו. והועלה בשלמותו לישראל בשנת 1952. ארון הקודש בבית הכנסת עתיק יותר משאר הקישוטים והרהיטים של בית הכנסת, והוא מוקדש לזכרו של הרב נתן אוטולנגו, שכיהן כראש הישיבה בקונליאנו, ונפטר בערך בשנת 1652. בית כנסת זה משמש כבית כנסת פעיל בשבתות וחגים והתפילות בו מנוהלות לפי מנהג בני רומא.
אוסף המוזיאון כולל ארונות קודש, תשמישי קדושה וחפצי יודאיקה, מסמכים, ספרים וכתבי יד, פריטי לבוש, חפצי אמנות וחפצי יום־יום. בעוד שהאוסף מבוסס על הפריטים שהועלו ארצה בשנות החמישים והשישים, הוא ממשיך לגדול ולקלוט לתוכו פריטים רבים, לרבות יצירות אמנות של אמנים יהודים איטלקים דוגמת עמנואלה לוצאטי וליאו קונטיני.
תערוכות עבר (חלקי)

רב הנסתר על הגלוי (2023)
עניין משפחתי (2021)
הכתר (2020)
הוד קוטור (2020)
שתי וערב (2019)
סודות השימור (2017)
החצר היהודית של ונציה (2016)
מאיטליה לירושלים (תערוכה של מנורות חנוכה במשכן הכנסת- חנוכה תשע"ז 2017)
חותם המלך  (פורים 2016)
ROMA CAPTA - תערוכה לציון 70 שנה לשחרור איטליה מהכיבוש הנאצי
הסביבה היהודית של ורדי (2013)
ערים של משי וכסף (2013)
העולם הוא תיאטרון - מחווה לעמנואל לוצאטו (2012)
מגריבלדי להרצל - לציון 150 שנים לאיחוד איטליה (2011)
פריטים מהאוסף

ארון קודש מסן דניאל דל פריאולי (אנ'), שנבנה במאה ה-17
לוח "דע לפני מי אתה עומד", משנת 1450, שהיה קבוע מעל ארון הקודש בבית הכנסת הגדול של פאדובה
פרוכת טדסקי, הפרוכת העתיקה בעולם, נוצרה בשנת 1572 בפרארה
ארון קודש עתיק ממנטובה מ-1543, זהו ארון הקודש האיטלקי המתוארך הקדום ביותר המצוי בארץ. הארון דומה בעיצובו לארון הקודש האיטלקי שבהיכל ישיבת פוניבז', אף הוא בן מנטובה.
סוכה שהייתה שייכת למשפחה יהודית מוונציה, בשם סולם, מסוף המאה ה-18.
קופת צדקה מבית הכנסת "מתיר אסורים" בפירנצה, מן המאה ה-17. המפוצלת לשורת תיבות קטנות בעלות דלתות עץ, לפי מטרת התרומה
כתר לספר תורה, מעוטר בתותחים, שהקדישו יהודי אלסנדריה שבפיימונטה ב-1849, לזכרו של מלכם, קרלו אלברטו (אנ') שהעניק אמנציפציה ליהודים באיטליה, והיה בשל כך לדמות נערצת על ידם. לפי המסופר, במותו הותר ליהודים לירות מטחי כבוד לזכרו באזכרה שערכו בבית הכנסת, וכמזכרת עיטרו את כתר התורה בתותחים.
הערות שוליים

↑  ארון הקודש עצמו הושאל לבית הכנסת המרכזי ביד אליהו, תל אביב.
↑  שימור הפרוכת הנדירה נמשך שנתיים במחלקת הרסטורציה של המוזיאון.
| --- | --- |
בקרת זהויות :  NLI: 987007295219705171  LCCN: nr2003039353  VIAF: 127139485   WorldCat (עם VIAF): 127139485
מוחמד ראפת שחאתה

מוחמד ראפת שַחַאתה (בערבית: محمد رأفت شحاتة) הוא איש מודיעין, היועץ לביטחון לאומי לנשיא מצרים (מיולי 2013); בעבר כיהן כראש המודיעין הכללי במצרים מאוגוסט 2012 עד יולי 2013.
ראפת שחאתה הוא מפקדו לשעבר של המשמר הרפובליקני. הוא היה בין המתווכים בעסקת שליט בין ישראל לחמאס באוקטובר 2011.
בתחילת 2012 הוא מונה לתפקיד סגן ראש המודיעין הכללי המצרי, תחת פיקודו של מוראד מוואפי, וב-8 באוגוסט 2012 הוא מונה לראש המודיעין הכללי על ידי נשיא מצרים, מוחמד מורסי. ביולי 2013 הודח מתפקידו על ידי נשיא מצרים הזמני עדלי מנסור לאחר שמוחמד מורסי הודח בהפיכה צבאית, ומונה ליועץ הנשיא לענייני ביטחון לאומי.
לקריאה נוספת

אבי יששכרוף, הקשר הביטחוני ההדוק שנשמר בשקט, באתר הארץ, 9 באוגוסט 2012
הערות שוליים

↑  רועי קייס, מצרים: הפרלמנט פוזר, איש קשר חדש לישראל, באתר ynet, 5 ביולי 2013
↑  רועי קייס, מורסי הדיח את ראש המודיעין ואת מושל צפון סיני, באתר ynet, 8 באוגוסט 2012
ערך זה הוא קצרמרבנושא אישים. אתם מוזמנים לתרום לוויקיפדיה ו.
מחוז לונגפורד

מחוז לונגפורד (באנגלית: County Longford, באירית: Contae an Longfoirt) הוא מחוז באירלנד. המחוז ממוקם בפרובינציית לנסטר, ובירת המחוז היא העיר לונגפורד, שהמחוז נקרא על שמה. לפי מפקד משנת 2016, מתגוררים במחוז כ-40,810 תושבים, כשפרט למחוז ליטרים, מחוז לונגפורד הוא הקטן ביותר באירלנד מבחינת אוכלוסייה. המחוז גובל במחוז ליטרים מצפון, במחוז קאוואן מצפון מזרח, במחוז וסטמית' ממזרח ומדרום ובמחוז רוסקומון ממערב. רובו של מחוז לונגפורד שוכן באגנו של נהר שאנון.
מחוז לונדונדרי

| --- | --- |
סמל מחוז לונדונדריסמל מחוז לונדונדרי
 מדינה:  הממלכה המאוחדת הממלכה המאוחדת
 אומת בית:  צפון אירלנד צפון אירלנד
 פרובינציה:  אלסטר אלסטר
 בירת המחוז:  קולריין
 תאריך ייסוד:  1613 
 שטח:  2,074 קמ"ר
 אוכלוסייה:  ‏
  ‑ במחוז:  247,132 (2011)
 קואורדינטות:  54°55′N 6°51′W﻿ / ﻿54.92°N 6.85°W﻿ / 54.92; -6.85 
 אזור זמן:  UTC+0
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז לונדונדרי (באנגלית: County Londonderry, באירית: Contae Dhoire) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר קולריין, על אף שהעיר הגדולה בו היא העיר דרי. לפי מפקד אוכלוסין משנת 2011, מתגוררים במחוז כ-247,132 תושבים, רובם משתייכים לנצרות הקתולית. המחוז גובל במחוז טיירון מדרום, במחוז אנטרים ממזרח ובמחוז דניגול ממערב, האחרון מחוז באירלנד, כמו כן, המחוז גובל באוקיינוס האטלנטי מצפון. השם "דרי" הוא אנגליזציה של המילה האירית Daire או Doire, שמשמעותה "חורשת האלונים". הרשויות הבריטיות והיוניוניסטים של צפון אירלנד מתייחסים למחוז כ"לונדונדרי" ואילו הרפובליקנים של צפון אירלנד ואירלנד עצמה מתייחסים אליו כ"דרי" בלבד.
המחוז שוכן לחופיו הצפון מערביים של לוך ניי. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-222,174 תושבים, בסוף המאה ה-19 התגוררו בו כ-144,404 תושבים בלבד, ואילו עד שנות ה-20 של המאה ה-20 חלה ירידה נוספת והתגוררו בו כ-139,693 תושבים. עלייה החלה להרשם רק משנות ה-30 של המאה ה-20, ואוכלוסייתו הצליחה לחזור לגודלה של לפני הרעב עם תחילת שנות ה-2000.